Malta Eirovīzijas dziesmu konkursā

Malta Eirovīzijas dziesmu konkursā ir piedalījusies 37 reizes, no kurām finālos ir piedalījusies 27 reizes, debitējot 1971. gada konkursā. Malta joprojām nav uzvarējusi konkursā, taču ir vienīgā valsts, kas nav uzvarējusi, bet ir ieguvusi četrus rezultātus labāko trijniekā.

 Vēsture 
Malta pirmo reizi piedalījās 1971. gada konkursā, kad valsti pārstāvēja Džo Grehs ar dziesmu Marija l-Maltija, kas kopvērtējumā ieguva pēdējo vietu. Arī nākamajā, 1972. gada konkursā, valsts konkursā iekļuva pēdējā vietā. 1973. un 1974. gada konkursos Malta nepiedalījās, bet atgriezās 1975. gada konkursā, taču pēc tam konkursā nepiedalījās 16 gadus pēc kārtas, atgriežoties tikai 1991. gada konkursā. Pēc šīs atgriešanās rezultāti konkursā bija daudz labāki, jo 8 gadus pēc kārtas tika iegūtas vietas TOP 10.

Malta ir viena no visveiksmīgākajām valstīm rezultātu ziņā, kas nekad konkursā nav uzvarējusi, sasniedzot TOP 3 rezultātu četras reizesː 1992. gada konkursā iegūstot 3. vietu, kad Maltu pārstāvēja Marija Spiteri ar dziesmu Little Child, 1998. gada konkursā arī iegūstot 3. vietu, kad valsti pārstāvēja Kiara ar dziesmu The One That I Love, kā arī iegūstot 2. vietu gan 2002. gada konkursā, kad Maltu pārstāvēja Ira Losko ar dziesmu 7th Wonder, atpaliekot ar 12 punktiem no konkursa uzvarētājas Marie N ar dziesmu I Wanna, kas pārstāvēja Latviju, gan arī 2005. gada konkursā, kad valsti pārstāvēja Kiara ar dziesmu Angel. Kiara kļuva arī par vienīgo dziedātāju, kas Maltu ir pārstāvējusi 3 reizes, pēc 2009. gada konkursa, kura finālā viņa ieguva 22. vietu.

Pēc 2. vietas 2005. gada konkursā Malta ir ieguvusi TOP 10 rezultātus tikai divreiz — 2013. gada konkursā, kad valsti pārstāvēja Džianluka Bezzina ar dziesmu Tomorrow, un 2021. gada konkursā, kad to pārstāvēja Destinija ar dziesmu Je Me Casse, kad attiecīgi tika iegūta 8. un 7. vieta. Valsts arī 2006. gada konkursā ieguva pēdējo vietu finālā. Kopš pusfinālu ieviešanas 2004. gada konkursā Malta finālam nav kvalificējusies 9 reizesː 2007., 2008., 2010., 2011., 2015., 2017., 2018., 2022., un 2023. gada konkursā.

Kopā ar Franciju, Lielbritāniju, Spāniju un Zviedriju Malta ir vienīgā valsts, kas nav izlaidusi nevienu konkursu kopš 1991. gada konkursa. Visas Maltas pārstāvētās dziesmas kopš 1975. gada konkursa ir bijušas angļu valodā, ar kuru valstij bija ļauts piedalīties no 1978. līdz 1998. gada konkursam, kad katrai dalībvalstij bija jādzied savā oficiālajā valodā, jo tā ir viena no Maltas oficiālajām valodām. Otrā oficiālajā valodā, maltiešu, valsts ir tikusi pārstāvēta tikai pirmajās divās dalības reizēs — 1971. un 1972. gada konkursā. Maltas 2000. gada konkursa dziesma Desire, kuru izpildīja Klodeta Pače, arī sastāvēja no maltiešu valodas teksta, taču tās bija tikai 3 rindiņas.

Malta parasti ir izmantojusi nacionālo atlasi, lai izvēlētos dziesmu un izpildītāju, kas pārstāvēs valsti dziesmu konkursā. Pirmajās trīs dalības reizēs Malta savu pārstāvi izvēlējās, nosūtot Malta Song Festival ("Maltas dziesmu konkursa"), kas noticis jau kopš 1960. gada, uzvarētāju piedalīties Eirovīzijā. Pēc atgriešanās 1991. gada konkursā Malta ir izmantojusi nacionālās atlases ar dažādiem nosaukumiem, lai izvēlētos savu pārstāvi, kā l-Festival Kanzunetta għall-Ewropa, Malta Eurovision Song Contest un Malta Eurosong. Nacionālās atlases rīko Maltas Sabiedriskā televīzija (PBS), kas arī pārraida un nodrošina valsts dalību Eirovīzijas dziesmu konkursā. Pēc neiekļūšanas 2017. un 2018. gada konkursu finālos PBS nolēma, ka tā vairs nerīkos nacionālo atlasi un tā vietā valsti pārstāvēs Maltas X Faktora versijas X Factor Malta, kuru arī pārraida PBS, uzvarētājs, dziesmu izvēloties pēc tam. Šāda atlases kārtība tika izmantota 2019. un 2020. gada konkursiem, kad attiecīgi tika izvēlēta Mikela un Destinija.

 Maltas pārstāvji Eirovīzijā 
  Uzvarētāji
  Otrā vieta
  Trešā vieta
  Pēdējā vieta
  Nekvalificējās finālam

 Gads Izpildītājs Dziesma Valoda Fināls Punkti Pusfināls Punkti  1971 Džo Grehs Marija l-Maltija Maltiešu 18. 52 colspan="2" rowspan="12"   1972 Helēna un Jozefs L-imħabba Maltiešu 18. 48  colspan="5"   Enco Gusmans Paċi fid-Dinja Maltiešu colspan="2"   1975 Renato Singing This Song Angļu 12. 32  Enco Gusmans Sing Your Song Country Boy Angļu colspan="2"  colspan="6"   1991 Pauls Džiordimaina un Džordžina Could It Be Angļu 6. 106  1992 Marija Spiteri Little Child Angļu 3. 123  1993 Viljams Mandžions This Time Angļu 8. 69  1994 Chris & Moira More Than Love Angļu 5. 97  1995 Maiks Spiteri Keep Me In Mind Angļu 10. 76  1996 Miriama Kristine In a Woman's Heart Angļu 10. 68 4. 138  1997 Debija Skeri Let Me Fly Angļu 9. 66 colspan="2" rowspan="7"   1998 Kiara The One That I Love Angļu 3. 165  1999 Times Three Believe 'n Peace Angļu 15. 32  2000 Klodeta Pače Desire Angļu 8. 73  2001 Fabrīcio Faniello Another Summer Night Angļu 9. 48  2002 Ira Losko 7th Wonder Angļu 2. 164  2003 Lina Čirkopa To Dream Again Angļu 25. 4  2004 Julie & Ludwig On Again... Off Again Angļu 12. 50 8. 74  2005 Kiara Angel Angļu 2. 192 colspan="2"   2006 Fabricio Faniello I Do Angļu 24. 1 colspan="2"   2007 Olivija Luisa Vertigo Angļu colspan="2" rowspan="2"  25. 15  2008 Morena Vodka Angļu 14. 38  2009 Kiara What If We Angļu 22. 31 6. 86  2010 Tea Gereta My Dream Angļu colspan="2" rowspan="2"  12. 45  2011 Glena Vella One life Angļu 11. 54  2012 Kurts Kaleja This Is the Night Angļu 21. 41 7. 70  2013 Džianluka Bezzina Tomorrow Angļu 8. 120 4. 118  2014 Firelight Coming Home Angļu 23. 32 9. 63  2015 Ambera Warrior Angļu colspan="2"  11. 43  2016 Ira Losko Walk on Water Angļu 12. 153 3. 209  2017 Klaudija Faniello Breathlessly Angļu colspan="2" rowspan="2"  16. 55  2018 Kristabella Taboo Angļu 13. 101  2019 Mikela Chameleon Angļu 14. 107 8. 157  Destinija All of My Love Angļu colspan="4"   2021 Je me casse Angļu 7. 255 1. 325  2022 Emma Maskata I Am What I Am Angļu rowspan="3" colspan="2"  16. 47  2023 The Busker Dance (Our Own Party) Angļu 15. 3  2024 Sāra Boniči Loop Angļu 16. 13  2025 Miriana Konte Serving Angļu 17. 91 9. 53  2026 Aidan Bella Angļu, Maltiešu    

 Galerija 

 Piezīmes un atsauces 

 Piezīmes 

 Atsauces 

 Ārējās saites 
 PBS Malta Eirovīzijas lapa
 Maltas profils Eurovision.tv lapā
 Maltas pārstāvju un rezultātu uzskaitījums — EUROVISIONWORLD.COM

Kategorija:Maltas mūzika
Kategorija:Valstis Eirovīzijas dziesmu konkursā